CELEX: C2004/228/66
Language: et
Date: 2004-09-11 00:00:00
Title: Kohtuasi C-317/04: Euroopa Parlamendi 27. juuli 2004 hagi Euroopa Liidu Nõukogu vastu

11.9.2004   
            
            
               ET
            
            
               Euroopa Liidu Teataja
            
            
               C 228/31
            
         Euroopa Parlamendi 27. juuli 2004 hagi Euroopa Liidu Nõukogu vastu
   (Kohtuasi C-317/04)
   (2004/C 228/66)
   Euroopa Parlament esitas 27. juulil 2004 Euroopa Ühenduste Kohtusse hagi Euroopa Liidu Nõukogu vastu. Hageja esindajad on R. Passos ja N. Lorenz, kohtudokumentide kättetoimetamise aadress Luxembourgis.
   Euroopa Parlament palub Euroopa Kohtul:
   
               —
            
            
               tühistada nõukogu 17. mai 2004. aasta otsus 2004/496/EÜ (1);
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Parlament esitab oma hagi toetuseks viis hagi aluseks olevat asjaolu.
   Kahes esimeses hagi aluseks olevas asjaolus on vaidlustatud otsuse õiguslik alus. Esiteks leiab parlament, et viide EÜ asutamislepingu artiklile 95 ei ole põhjendatud, kui arvestada eelkõige Euroopa Kohtu hiljutist kohtupraktikat selle sätte tõlgendamisel; artikkel 95 ei saa olla aluseks ühenduse pädevusele sõlmida leping, kuna see on seotud andmetöötlusega, mis ei kuulu isikuandmete kaitse direktiivi 95/46 reguleerimisobjekti hulka. Teiseks on leping seotud nimetatud direktiivi muudatusega, mis on vastu võetud EÜ asutamislepingu artiklis 251 sätestatud korras, mistõttu võis lepingu sõlmida alles pärast parlamendi sellekohase arvamuse saamist.
   Parlament leiab kolmanda hagi aluseks oleva asjaoluna, et lepingu sõlmimisel on rikutud põhiõigusi, eelkõige õigust isikuandmete kaitsele selle olemuslikes aspektides, ning et tegemist on ühtlasi põhjendamatu sekkumisega eraellu, mis ei ole kooskõlas Euroopa inimõiguste konventsiooni artikliga 8.
   Neljas hagi aluseks olev asjaolu puudutab proportsionaalsuse põhimõtte rikkumist, mis seisneb selles, et leping näeb ette reisijaandmete üleandmise ülemäärasel hulgal ja et neid andmeid säilitatakse ameerika ametiasutustes liiga kaua.
   Lõpuks väidab parlament, et puudub piisav põhjendus sedavõrd erilisteks meetmeteks ning EÜ asutamislepingu artiklis 10 sätestatud lojaalse koostöö põhimõtte rikkumiseks, pidades silmas ebatavalisi asjaolusid vaidlustatud otsuse vastuvõtmisel, mis leidis aset samal ajal, kui Euroopa Kohtus toimus menetlus arvamuse 1/04 taotlemiseks küsimustes, mis ilmselgelt tõstatasid probleeme seaduslikkuse osas.
   
      (1)  Nõukogu 17. mai 2004. aasta otsus 2004/496/EÜ, mis käsitleb Euroopa Ühenduse ja Ameerika Ühendriikide vahelise lepingu sõlmimist lennuettevõtjate poolt reisijate isikuandmete töötlemise ja edastamise kohta Ameerika Ühendriikide Sisejulgeolekuministeeriumi Tolli- ja Piirivalvebüroole (ELT L 183, 20.5.2004, lk 83).